CELEX: 62009TN0439
Language: lt
Date: 2009-10-23 00:00:00
Title: Byla T-439/09: 2009 m. spalio 23 d. pareikštas ieškinys byloje Purvis prieš Parlamentą

16.1.2010   
            
            
               LT
            
            
               Europos Sąjungos oficialusis leidinys
            
            
               C 11/32
            
         2009 m. spalio 23 d. pareikštas ieškinys byloje Purvis prieš Parlamentą
   
   (Byla T-439/09)
   2010/C 11/61
   Proceso kalba: prancūzų
   
      Šalys
   
   
      Ieškovas: John Robert Purvis (Sent Andrusas, Jungtinė Karalystė), atstovaujamas advokatų S. Orlandi, A. Coolen, J.-N. Louis ir É. Marchal
   
      Atsakovas: Europos Parlamentas
   
      Ieškovo reikalavimai
   
   
               —
            
            
               Pripažinti 2009 m. kovo 9 d. ir balandžio 1 d. Parlamento biuro sprendimus neteisėtais tiek, kiek jais iš dalies keičiama papildomos pensijos sistema ir panaikinami specialūs papildomos Parlamento narių arba buvusių narių, savanoriškai prisijungusių prie šios pasirenkamosios pensijos sistemos, pensijos pervedimo būdai.
            
         
               —
            
            
               Panaikinti 2009 m. rugpjūčio 7 d. Parlamento sprendimą atsisakyti sumokėti ieškovui pensiją 25 % dydžio vienkartinės išmokos forma.
            
         
               —
            
            
               Priteisti iš Parlamento bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškinys pateiktas dėl 2009 m. rugpjūčio 7 d. Parlamento sprendimo, priimto įgyvendinant nuostatas, susijusias su papildomos (savanoriškos) pensijos sistema, nurodyta Europos Parlamento narių išlaidų kompensavimo ir išmokų mokėjimo nuostatų VIII priede, iš dalies pakeisto 2009 m. kovo 9 d. Parlamento sprendimu, kuriuo ieškovui atsisakoma mokėti papildomą pensiją nuo 2009 m. rugpjūčio mėnesio, iš dalies (25 %) vienkartinės išmokos ir iš dalies rentos forma.
   Ieškovas ieškinį grindžia keturiais pagrindais, susijusiais su šiais pažeidimais:
   
               —
            
            
               ieškovo įgytų teisių ir teisėtų lūkesčių principo;
            
         
               —
            
            
               bendrųjų vienodo vertinimo ir proporcingumo principų;
            
         
               —
            
            
               Europos Parlamento narių išlaidų kompensavimo ir išmokų mokėjimo nuostatų 29 straipsnio, kuriame numatyta, jog kvestoriai ir generalinis sekretorius užtikrina, kad šios nuostatos būtų griežtai aiškinamos ir taikomos;
            
         
               —
            
            
               sąžiningumo principo vykdant sutartis ir tik vienašališkų sutarties keitimo sąlygų negaliojimo.